জাক তাতি
জাক তাতি (জন্ম: জাক তাতিশেফ, উচ্চারণ: [tatiʃɛf]; ৯ই অক্টোবর, ১৯০৭ – ৫ই নভেম্বর, ১৯৮২) ছিলেন একজন চলচ্চিত্র পরিচালক, চিত্রনাট্যকার ও অভিনেতা। এন্টারটেইনমেন্ট উয়িকলির এক জরিপে তাতি সর্বকালের সেরা চলচ্চিত্র নির্মাতার তালিকায় ৪৬তম স্থান অধিকার করেন। মাত্র ছয়টি পূর্ণদৈর্ঘ্য চলচ্চিত্র পরিচালনা করা তাতি ৫০ জনের এই তালিকায় সবচেয়ে কম চলচ্চিত্র পরিচালনাকারী পরিচালক। তাতির প্লেটাইম (১৯৬৭) চলচ্চিত্রটি ২০১২ সালে সাইট অ্যান্ড সাউন্ড সাময়িকীর সমালোচকদের ভোটে সর্বকালের সেরা চলচ্চিত্রের তালিকায় ৪৩তম স্থান অধিকার করে।